Resultate vir Tembeka Ngcukaitobi
Enock: Seuns wat alarm maak, geïgnoreer
Mediese Fondse 20 November 2019 19:55
Mediese Fondse 11 Junie 2019 12:58
Detail oor ondersoek na mediese ‘rassisme’ bekend
Politiek 29 April 2019 11:47
‘Ou vlag het gestaan vir swart uitsluiting’
Politiek 05 September 2018 14:30
15 April 2018 00:03
Die geboorte van 'n grondwet
’n Storie oor verraad en nogmaals verraad
Grond: Dié ‘helder simbaal’ moet gehoor word
04 Maart 2018 07:39
‘Private eiendom kan net so bly’ ‘Dan eerder géén horings’ | News24
‘Dan eerder géén horings’
Dit was ’n moeilike besluit, maar nadat vier van sy renosters binne twee weke deur stropers geteiken is, het Johan Lottering besluit om al die Lombardini-renosters se horings te laat verwyder.
GEEN renosterhoring sal weer op Jeffreysbaai se Lombardini-natuurreservaat gesien word nie.
Johan Lottering, eienaar van die reservaat, het sy hand baie diep in eie sak gedruk om al sy renosters se horings te laat verwyder.
Lottering het dié besluit, “wat teen alle natuurlike reëls ingaan,” geneem, omdat die voortbestaan van die renosters bedreig word.
“Ek raak nie sommer emosioneel nie, maar om ’n dooie renoster sónder ’n horing te sien, is vir my veel erger as ’n lewende renoster sonder ’n horing,” sê Lottering ná die twee dae lange prosedure.
Met die samewerking van dr. Thys Potgieter, ’n wildsveearts, en polisiebeamptes, is die renosters met pyle verdoof waarna hul horings afgesaag is. Die getal horings is nie bekend gemaak nie.
Al die horings is na First National Bank (FNB) gestuur waar dit in ’n kluis bewaar sal word.
“Ek kan nie bekostig om die horings op die plaas te hou nie – netnou word my familie daarvoor vermoor,” sê Lottering.
Vier renosters, wat ’n bulkalf insluit, is binne twee weke op dié reservaat deur stropers geteiken. Slegs een van die renosters het die aanslag oorleef.
Dié renosterkoei is vier dae ná die aanval vermink in die bosse aangetref.
Haar twee horings en haar groeiplaat (horingbed) is uitgekap, gevolglik sal die horings nooit weer teruggroei nie.
Dr. Gerhard Steenkamp, ’n chirurg en wildsveearts van Onderstepoort, het ’n operasie op die renoster in die Shamwari-natuurreservaat uitgevoer. Hier het sy ’n plaat oor die groeiplaat gekry, asook die naam Hope.
Dr. William Fowlds, die veearts van Investec Rhino Lifeline, het Sondag ’n inskrywing op Facebook gemaak om te sê Hope se eet- en drinkgewoontes lyk belowend.
Sy haal wel ietwat hard asem, maar dit is te verwagte, het Fowlds bygevoeg. “Die belangrikste is dat haar asemhaling konstant oor die afgelope drie dae is.”
Lottering het sy blydskap oor Hope se vordering uitgespreek. “Sy doen beter as wat ons voor sou kon hoop. Maar as die onthorining net twee weke vroeër gedoen is, sou sy dalk nie deur hierdie pyn hoef te gegaan het nie.”
Die onthorining van hul renosters was deel van Lombardini se jaarbeplanning, maar twee weke voor die beplande datum het stropers toegeslaan.
Oor die kostes van die prosedure kon Lottering nog nie ’n finale bedrag noem nie. “Ek het nog nie die veearts se rekening ontvang nie, maar ek skat dié rekening sal om en by R50 000 beloop.”
Vir verdere veiligheid word nagenoeg ’n miljoen Rand se veiligheidsmaatreëls in die natuurreservaat aangebring. ’n Verdere R5 miljoen word aan nuwe geëlektrifiseerde grensheinings bestee.
“Ek moet omtrent al my wild verkoop om die veiligheid van die wild te verseker. Dít terwyl die stropers my renosters se horings teen miljoene op die swartmark verkoop.”
Juis om dié rede glo Lottering moet die verkoop van renosterhorings gewettig word. “Ons kan direk aan die verbruikers verkoop, wat beteken ons as verskaffers sal genoeg geld hê om die voortbestaan van renosters te verseker – hetsy dit deur beskerming of ’n teelprogram is.”
Te midde van miljoene rande se uitgawes wat Lottering aangaan, bied hy met die samewerking van die Wildernisstigting steeds ’n R100 000-beloning aan vir inligting wat sal help om die stropers vas te trek.
Die nommer wat deur mense met inligting geskakel kan word, is 078 696 9494. Mense met inligting kan anoniem bly